
P R O J E K T V E N D I M

Nr.______, datë __________

PËR
DISA SHTESA NË VENDIMIN NR.686, DATË 29.7.2015, TË KËSHILLIT TË MINISTRAVE, “PËR MIRATIMIN E RREGULLAVE, TË PËRGJEGJËSIVE E TË AFATEVE PËR ZHVILLIMIN E PROCEDURËS SË VLERËSIMIT TË NDIKIMIT NË MJEDIS (VNM) DHE PROCEDURËS SË TRANSFERIMIT TË VENDIMIT E DEKLARATËS MJEDISORE”, TË NDRYSHUAR
Në mbështetje të nenit 100 të Kushtetutës dhe të pikës 5, të nenit 7, të                               ligjit nr.10440, datë 7.7.2011, “Për vlerësimin e ndikimit në mjedis”, të ndryshuar, me propozimin e ministrit të Mjedisit, Këshilli i Ministrave,
V E N D O S I:
I. Në vendimin nr.686, datë 29.7.2015, të Këshillit të Ministrave, “Për miratimin e rregullave, të përgjegjësive e të afateve për zhvillimin e procedurës së vlerësimit të ndikimit në mjedis (VNM) dhe procedurës së transferimit të vendimit e deklaratës mjedisore”, të ndryshuar, bëhen këto ndryshime: 

1. Në kreun I bëhen këto ndryshime:
a) [bookmark: _Hlk234577843]“Në pikën 4/2 pas shkronjës “ç” , shtohet shkronja “d” me përmbajtjen si vijon: 
“d) Autoritetit përgjegjës për menaxhimin e zonave të veçanta të ruajtjes, për të vlerësuar nëse projekti mund të ketë ndikim të drejtpërdrejtë ose indirekt  në zonat e veçanta të ruajtjes.”.  

b) [bookmark: _Hlk234577618]Pas pikës 5 shtohen pikat 5/1 dhe 5/2 me përmbajtjen si vijon: 
“5/1. Autoriteti përgjegjës për menaxhimin e zonave të veçanta të ruajtjes vlerëson nëse projekti zhvillohet në zonat e vecanta të ruajtjes apo ka ndikim në këto zona dhe brenda afatit të parashikuar në pikën 4/2 të këtij kreu njofton Agjencinë Kombëtare të Mjedisit, nëse projekti duhet t’i nënshtrohet  apo jo vlerësimit të duhur” 

[bookmark: _Hlk234577640][bookmark: _Hlk144374084]“5/2. Në rast se projekti ka nevojë t’i nënshtrohet vlerësimit të duhur, sipas njoftimit të autoritetit përgjegjës për menaxhimin e zonave të veçanta të ruajtjes, përcaktuar në pikën 5/1 të këtij vendimi, Agjencia Kombëtare e Mjedisit  merr vendimin që projekti t’i nënshtrohet procedurës së thelluar të VNM-së”.

2. Në kreun II, bëhen këto shtesa:
a) Pas pikës 1.2, shtohet pika 1.2/1 me përmbajtjen si vijon: 
“1.2/1. Raportin për Vlerësimin e Duhur, në rastet kur projekti i nënshtrohet kësaj procedure, i hartuar mbi bazën e të dhënave më të mira shkencore të disponueshme, me qëllim vlerësimin e efekteve të projektit, individualisht ose në kombinim me plane apo projekte të tjera, mbi objektivat e ruajtjes dhe integritetin e zonës së veçantë të ruajtjes, përmban të paktën: 

a) Objektivat e ruajtjes së zonës, duke identifikuar habitatet dhe speciet për të cilat është shpallur zona, gjendjen e tyre të ruajtjes, objektivat specifike të ruajtjes ose restaurimit dhe presionet ose aktivitetet që mund të cenojnë arritjen e këtyre objektivave.
b) Hartat GIS dhe kufijtë ekologjikë, e cila përfshin kufijtë administrativë të zonës, por edhe hartën e habitateve, korridoreve ekologjike, zonat e  shumimit, ushqimit, migrimit, folezimit, ligatinave, pyjeve, dunave, livadheve detare, rrjedhave ujore, etj.
c) Studimet bazë biologjike të kryera sipas metodologjive shkencore të përshtatshme dhe në periudhat sezonale përkatëse, duke përfshirë inventarizimin e habitateve dhe specieve, sipas cikleve të migrimit, shumimit, folezimit dhe dimërimit, sipas rastit. 
ç) Vlerësimin e efekteve kumulative të projektit, individualisht dhe në kombinim me plane ose projekte ekzistuese, të miratuara ose të parashikueshme, që mund të ndikojnë mbi të njëjtën zonë të veçantë të ruajtjes.
d)  Analizën e ndikimit të projektit mbi integritetin e zonës së veçantë të ruajtjes, duke vlerësuar nëse projekti cenon strukturën, funksionet ekologjike dhe aftësinë afatgjatë të zonës për të përmbushur objektivat e saj të ruajtjes. 
dh) Masat shmangëse dhe zbutëse, të përcaktuara në mënyrë të qartë, të matshme, të zbatueshme dhe të verifikueshme, duke përfshirë afatet, përgjegjësit dhe burimet financiare për zbatimin e tyre. (e) Plan monitorimi afatgjatë, me indikatorë, frekuencë, përgjegjësi institucionale, buxhet dhe masa korrigjuese. Monitorimi duhet të lidhet me habitatet dhe speciet konkrete, jo vetëm me “cilësinë e ajrit dhe ujit”.
e) Analizë alternativë vendndodhjeje, gjurme, madhësie, teknologjie, fazimi ose opsioni “mosrealizim projekti”.
ë) Deklaratë shkencore mbi mungesën e dyshimit të arsyeshëm.Vendimmarrja duhet të tregojë qartë se autoriteti është bindur, mbi prova shkencore, se nuk ka dyshim të arsyeshëm për cenimin e integritetit të zonës. Ky është standard shumë më i lartë se “ndikimi mund të menaxhohet”.
f) Nëse nga Vlerësimi i Duhur del se projekti ka ndikim negativ i cili dëmton integritetin e zonës, atëherë duhet dosje e veçantë për: mungesën e alternativave, arsye të domosdoshme të interesit publik madhor dhe masa kompensuese ekologjike. 

b) Në pikën 4.2, pas shkronjës “ç” , shtohet shkronja “d” me përmbajtjen si vijon: 
“d) Autoritetit përgjegjës për menaxhimin e zonave të veçanta të ruajtjes, për shqyrtimin e raportit përkatës për projektet që i nënshtrohen vlerësimit të duhur”.

II. Ngarkohen Ministria e Mjedisit dhe Agjencia Kombëtare e Mjedisit për zbatimin e këtij vendimi.

          Ky vendim hyn në fuqi pas botimit në “Fletoren zyrtare”.

